**КУПАЦ:**

/Назив здравствене установе/ \_\_\_\_\_\_\_\_\_\_\_\_\_\_\_\_\_, /адреса/ \_\_\_\_\_\_\_\_\_\_\_\_\_\_\_\_\_\_\_\_, /име и презиме лица које га заступа/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Матични број: XXXX

ПИБ: XXXXX

Број рачуна: XXXXX који се води код Управе за трезор

(у даљем тексту: Купац)

**ДОБАВЉАЧ:**

**Medtronic Srbija d.o.o., ул. Булевар Зорана Ђинђића бр. 64а, из Београда, кога заступа директор Иварс Силинш**

Матични број: 21223425

ПИБ: 109684150

Број рачуна: 170-30028101000-49 који се води код UniCredit Bank

(у даљем тексту: Добављач)

Дана \_\_.\_\_.\_\_\_\_. године закључују

**УГОВОР БР.\_\_\_\_\_**

**за добра за осигурана лица Фонда**

**ЗА ЈАВНУ НАБАВКУ ФИЛТЕРИ ЗА ЕРИТРОЦИТЕ И ТРОМБОЦИТЕ ФИЛТРИРАНИ НАКНАДНО, СЕТОВИ ЗА ДОНОРСКЕ** **АФЕРЕЗНЕ ПОСТУПКЕ И АУТОТРАНСФУЗИОНИ СИСТЕМИ/СЕТОВИ ЗА ИНТРАОПЕРАТИВНО СПАШАВАЊЕ КРВИ**

**ЗА ПАРТИЈУ 5**

**КПП\_\_\_\_\_\_**

1. **УВОДНЕ НАПОМЕНЕ И КОНСТАТАЦИЈЕ**
   1. Купац и Добављач у уводу констатују:
      1. да је Републички фонд за здравствено осигурање спровео отворени поступак јавне набавке Филтери за еритроците и тромбоците, филтрирани накнадно, сетови за донорске аферезне поступке и аутотрансфузиони системи/сетови за интраоперативно спашавање крви, број јавне набавке: 404-1-110/20-30,
      2. да су Републички фонд за здравствено осигурање и Добављач дана \_\_\_.\_\_\_.2020. године закључили оквирни споразум бр. 104-4/20 ,на основу Одлуке бр. 404-1-32/20-22 од 18.08.2020. године,
      3. да овај уговор о јавној набавци закључују у складу са оквирним споразумом бр. 104-4/20 од \_\_.\_\_.2020. године,
   2. На сва питања која нису уређена овим уговором, примењују се одредбе оквирног споразума из става 1. овог члана Уговора,
2. **ПРЕДМЕТ УГОВОРА**
   1. Предмет уговора је куповина и испорука система/сетова компатибилних типу апарата Autolog, наведених у Спецификацији материјала са ценама, која се налази у Прилогу 1 овог уговора и чини његов саставни део.
   2. Овај уговор важи до реализације укупно уговорених количина.
3. **ЦЕНА И ПЛАЋАЊЕ**
   1. Цена из овог Уговора је јединична цена наведена у Спецификацији материјала са ценама из члана 2. овог уговора које одговара цени из оквирног споразума.
   2. Фонд плаћа, у име и за рачун Купца, испоручене количине по уговореним јединичним ценама, увећаним за износ ПДВ-а, у року од 90 дана од дана испостављања фактуре Купцу.
   3. Добављач је у обавези да за испоручена добра један примерак отпремнице и фактуре, односно отпремнице – фактуре достави у електронској форми надлежној филијали Републичког фонда, и то: као скениран документ путем веб апликације „Портал финансија - документација“ и у електронској форми путем веб сервиса РФЗО, у складу са Техничким упутством за коришћење веб сервиса РФЗО, у циљу успостављања ефикаснијег управљања и контроле трошкова лечења осигураних лица РФЗО.
   4. Добављач је дужан да, приликом испостављања фактуре, поступи у складу са чланом 4.а. Закона о роковима измирења новчаних обавеза у комерцијалним трансакцијама („Службени гласник РС“ бр. 119/12, 68/15, 113/17 и 91/19), као и чланом 3. Правилника о начину и поступку регистровања фактура, односно других захтева за исплату, као и начину вођења и садржаја централног регистра фактура („Службени гласник РС“ бр. 7/18, 59/18 и 18/19) .
   5. Oбавезе које доспевају у наредној години биће реализоване највише до износа средстава која ће за ову намену бити одобрена у тој буџетској години у складу са Законом којим се уређује буђџетски систем, односно Законом којим се уређује здравствена заштита.
   6. Укупна вредност уговора јесте укупна вредност за све количине наведене у Спецификацији материјала са ценама из члана 2. овог уговора, са урачунатим ПДВ-ом и износи \_\_\_\_\_\_\_\_\_\_\_\_\_\_ динара.
4. **ИСПОРУКА** 
   1. Испорука је сукцесивна и врши се према потребама Купаца.
   2. Добављач се обавезује да ће укупно уговорену количину добара, из члана 2. овог уговора испоручити Купцу, према потребама Купца, и то у року од 3 (три) дана од дана пријема писаног захтева Купца.
   3. Место испоруке је \_\_\_\_\_\_\_\_\_\_\_\_ *(унети место испоруке)*.
   4. Уз сваку испоруку Добављач ће доставити отпремницу Купцу, потписану од стране овлашћеног лица Купца.
5. **УГОВОРНА КАЗНА**
   1. У случају прекорачења уговореног рока испоруке Добављач је дужан да плати Купцу уговорну казну у износу од 0,5% од укупне вредности без ПДВ-а предметног добара за које је прекорачио рок испоруке, за сваки дан закашњења, али не више од 5% од вредности добара испоручених са закашњењем.
   2. Ако штета пређе износ уговорне казне става 1. овог члана, Купац може да тражи накнаду стварне штете, а може и да раскине уговор без обавезе према Добављачу.
6. **ВИША СИЛА**
   1. Наступање више силе ослобађа од одговорности уговорне стране за кашњење у извршењу уговорених обавеза. О датуму наступања, трајању и датуму престанка више силе, уговорне стране су обавезне, да једна другу обавесте писменим путем у року од 24 (двадесетчетири) часа.
   2. Као случајеви више силе сматрају се екстремни и ванредни догађаји који се не могу предвидети, који су се догодили без воље и утицаја уговорних страна и који нису могли бити спречени од стране погођене вишом силом. Вишом силом се могу сматрати природне катастрофе (земљотреси, пожари, поплаве), експлозије, транспортне несреће, императивне одлуке органа власти и други случајеви, који су законом утврђени као виша сила.
7. **СПОРОВИ**
   1. Уговорне стране су сагласне да се евентуални спорови решавају споразумно, а у случају да се спор не може решити споразумним путем, утврђује се стварна и месна надлежност Привредног суда у Београду.
8. **РАСКИД УГОВОРА** 
   1. У случају битних повреда одредаба уговора или повреда које се понављају, уговор може да раскине свака уговорна страна. Раскид уговора захтева се писаним путем, уз раскидни рок од 15 (петнаест) дана.
   2. Раскид уговора из разлога наведених у ставу 1. овог члана могућ је само уколико је друга уговорна страна претходно упозорена на битне повреде или повреде које се понављају и уколико исте није отклонила у остављеном року који мора бити разуман.
   3. Раскид уговора из разлога наведених у ставу 1. овог члана може да изврши само уговорна страна која је своје доспеле уговорне обавезе у потпуности и благовремено извршила.
   4. Раскид уговора нема утицаја на издате захтеве Купца за испоруку добара и исти се извршавају у складу са одредбама овог Уговора
   5. Уговорна страна која је раскинула уговор је у обавези да о истом обавести Фонд, у року од 7 (седам) дана.
9. **СТУПАЊЕ НА СНАГУ УГОВОРА**
   1. Овај уговор ступа на снагу даном потписивања од стране обе уговорне стране.
10. **ЗАВРШНЕ ОДРЕДБЕ**
    1. Овај уговор је сачињен у \_\_ ( \_\_\_\_\_\_\_ ) истоветна примерка на српском језику, од којих се свакој уговорној страни уручују по \_\_ ( \_\_\_\_\_ ) примерка.
    2. Саставни део овог уговора су следећи прилози:

Прилог 1 – Спецификација материјала са ценама

Прилог 2 – Образац КВИ, који садржи податке за квартално извештавање, у складу са чланом 132. став 2. Закона о јавним набавкама („Службени гласник РС“, бр.124/12, 14/15 и 68/15).